
Parlamentul  României

Camera  Deputaţilor

Comisia pentru industrii si servicii

Bucureşti, 11.10.2007








                          Nr.23/266/2007
AVIZ

asupra propunerii legislative pentru modificarea alin. (3) al art. 52 din Ordonanţa de urgenţă a Guvernului nr. 195/2005 privind protecţia mediului


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu propunerea legislativă pentru modificarea alin. (3) al art. 52 din Ordonanţa de urgenţă a Guvernului nr. 195/2005 privind protecţia mediului, transmis cu adresa nr.P.l.X 567 din 10 septembrie 2007, înregistrată sub nr.23/266 din 11 septembrie 2007.


Proiectul de lege a fost respins de Senat în şedinţa din 4 septembrie 2007.


Consiliul Legislativ a avizat favorabil propunerea legislativă cu observaţii şi propuneri care nu au fost preluate.


Guvernul, prin punctul de vedere nr. 845 din 13 aprilie 2007, nu susţine adoptarea propunerii legislative.



Membrii comisiei au dezbătut, în şedinţa din 9 octombrie 2007, propunerea legislativă care vizează eliminarea unor conflicte apărute în procesul de aplicare a art. 52 din OUG nr. 195/2005, între administraţiile ariilor naturale protejate, autorităţile de mediu şi deţinătorii activităţilor de exploatare a resurselor minerale neregenerabile aflate pe teritoriile actualelor arii naturale protejate.


În urma dezbaterilor, membrii comisiei au hotărât, în unanimitate, să avizeze negativ propunerea legislativă deoarece instituirea unui termen unic pentru conformare şi încetare a activităţii, aplicabil tuturor exploatărilor miniere, nu este o soluţie oportună, ci modul de rezolvare a acestor cazuri trebuie să fie individual, concret, pentru fiecare caz în parte, urmând a se realiza prin instrumente tehnico – juridice prevăzute de legislaţia din domeniul protecţiei mediului

          Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu
Consilier,
Silvia Vlăsceanu

